මේ සමාරම්භක උළෙල ජනාධිපති මහින්ද රාජපක්ෂ මහතාගේ ප්‍රධානත්වයෙන් පැවැත්විමට නියමිත බව සෝමානන්ද හිමියෝ කීහ.මෙතෙක් පිරිවෙන් ගුරුවරු නොලැබූ උත්සව අත්තිකාරම්, රජයේ සේවක දේපළ ණය, නිදහස් දුම්රිය වාර ප්‍රවේශ පත්‍ර, මැතිවරණ සහ විභාග කටයුතුවලට සහභාගිවීමට නව චක්‍රලේඛය මඟින් හිමි වනු ඇත.පිරිවෙන්වල පහසුකම් වැඩි දියුණු කිරීම වෙනුවෙන් සකස් කළ චක්‍රලේඛය මඟින් තෝරාගත් පිරිවෙන් සඳහා රුපියල් ලක්ෂ පහ දක්වා ප්‍රතිපාදන ලබා දීමට සලසා ඇති අතර ගොඩනැඟිලි හා උපකරණ ලබා දීම, සනීපාරක්ෂක පහසුකම් වැඩි දියුණු කිරීම, නවීන ලෝකයට මුහුණදීමට හැකි වන පරිදි නවීන තාක්ෂණික දැනුම ලබා දීම සඳහා පරිගණක වැනි උපකරණ ලබා දීම ආදිය සිදු කිරීමට අපේක්ෂිත බවත් ඒ හිමියෝ කීහ.මේ යටතේ එම ක්ෂේත්‍රය සංවර්ධනය කිරිම සඳහා වැදගත් ක්‍රියාමාර්ග රැසක් ක්‍රියාවට නංවා තිබේ.